Το συγκεκριμένο διαμέρισμα είναι ένας υπέροχος χώρος στο κέντρο της Αθήνας, κοντά σε όλα, με εστιατόρια, καφετέριες και αξιοθέατα σε δυο βήματα! Λάτρεψα ότι παρ’ότι ήταν σε τόσο κεντρικό σημείο, λόγω της θέσης του σε ένα στενάκι ήταν πολύ ήσυχο και μπορέσαμε να κοιμηθούμε υπέροχα. Πραγματικά τεράστιο σαλόνι-τραπεζαρία, φωτεινό, ψηλοτάβανο,καθαρό, με 2 μεγάλα μπάνια που είναι απολύτως απαραίτητα για μία οικογένεια 4 ατόμων. Ο καναπές και η τηλεόραση δεν είναι κάτι ιδιαίτερο αλλά κάνουν τη δουλειά τους.Η οικοδέσποινα Άννα με την οποία επικοινωνήσαμε είναι γλυκύτατη, με άμεση ανταπόκριση σε ό,τι χρειαστήκαμε. Οι οδηγίες της ήταν λεπτομερέστατες τόσο για να βρούμε όσο και να μπούμε στο σπίτι. Εκτίμησα ιδιαίτερα ότι φρόντισε να έχουμε ένα μεγάλο ταξί για την αναχώρησή μας νωρίς το πρωί. Στον ημιόροφο θα ήταν καλό να μπουν κάγκελα ως πάνω για λόγους ασφάλειας. Λίγη προσοχή στην καθαριότητα των κλινοσκεπασμάτων καθώς και σε κάποια σημεία στο μπάνιο και θα είναι τέλειο! Ευχαριστούμε για όλα!!